Henrik den Unge Konge (28. februar 1155 – 11. juni 1183) var den ældste overlevende søn af Henrik 2. af England og Eleonora af Aquitanien. Fra 1170 blev han titulær konge af England, hertug af Normandiet, greve af Anjou og Maine. Den unge Henrik var den eneste konge af England siden den normanniske erobring, der blev kronet i sin fars regeringstid, men han var frustreret over farens afvisning af at give ham magt. Han døde 28 år gammel, seks år før sin far. Det betød, at hans bror Richard Løvehjerte blev den næste konge.